Асен Босев
Буквите

chitanka.info

Буквите изучихме

и вече

знаем с тях да пишем

и четем.

С буквите отиваме

далече,

с буквите се учим

и растем!

С буквите започваме

другарство —

най-добро другарство

на света.

Те ни водят

в приказното царство

на четмото

и писмеността.

С буквите от днес

ще ни говорят

книгите — вълшебници добри.

Буквите

простор ще ни разтворят —

ясно слънце

да ни озари!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.